recursal/SuperWikiNEXT-32B huggingface dataset:
Өндіріс пен ауыл шаруашылығында, сол секілді тамақ өнеркәсібі мен өндірісінде қолданылатын көптеген заттар мен шикізаттар, товарлар **ұнтақ** күйінде кездеседі, мысалы, ұнтақ отындар, күйе, ұн, крахмал, қүрғақ бояулар мен пигменттер, цемент, бор сияқты құрылыс материалдары, минералды және органикалық тыңайтқыштар, дәрі-дәрмектер мен иісті препараттар, тағам өнімдері және басқалар.

Ұнтақтар өзінің көптеген сипатына орай аэрозольдерге өте жақын, тіпті оны қатты дисперстік фазасы жинақталған аэрозоль ретінде қарастыруға да болады. Ұнтақтарға ірі дисперстік, седиментациялық тұрғыдан тұрақсыз системаларды да жатқызуға болады. 

Ұнтақ бөлшектерінің өлшемі және оған тікелей тәуелді болатын олардың меншікті беткі қабатының қолданбалы мәні зор/Айталық, баяу реңінің, ашықтығы мен бояғыштық қабілеті, тамақ өнімінде қолданылатын ұнтақтардың дәмділігі, тағы да басқалар олардың дисперстілік дәрежесіне байланысты. Ал ондағы бөлшек өлшемін микроскоптық, седиментациялық және елеу әдістерімен анықтауға болады. Ұнтақтағы бөлшектердің меншікті беткі қабатын, азоттың бөлшектерге адсорбциялануымен немесе ұнтау арқылы сүзілген сұйық мөлшерімен, сол сияқты ұнтақ арқылы сорылған ауа көмегімен анықтайды.

Бөлшектерден тұратын қабат бетін, осы қабаттағы кіші бөлшектердің қозғалуын қарастырудың мәні зор, өйткені олар ұнтақты тасымалдауға негіз болады. Бұл қозғалыстар үш түрлі тәсілмен жүзеге асуы мүмкін: 1. Бөлшектер ұнтақ бетінде домалап қозғалады. 2. Бөлшектер ұнтақ бетінен бөлініп көтеріледі және өте тез, сол сәтте-ақ төмен түседі, яғни бөлшек "секіре" қозғалады. 3. Бөлшектер аэрозоль күйінде қозғалады немесе ол жел ағымымен бірге жүреді. Бұл қозғалыстың үш түрін де түбіне қалып құм қабаты төселген аэродинамикалық трубадан байқауға болады. Ауа ағымының белгілі мәндегі жылдамдығы кезінде бөлшек домалай қозғалады. Ал егер олар кішігірім ойысқа кезіксе, тоқтап қалады. Егер ауа жылдамдығы бұдан біраз артық болса, онда бөлшектер тағы да домалай бастайды.

Ұнтақтарды да коллоидты системадағыдай конденсациялық және дисперсиялық әдістермен алады.

Конденсациялық әдіс
-------------------

Конденсациялық әдіс бойынша екі не одан да көп электролиттер ерітіндіде химиялық, реакцияласқанда және осы өнімнің бірі тұнбаға шөгінді күйінде түскенде қолданылады. Мысалы, Nа2СОз + СаС12 = СаСО3| + 2NаС1. Сондай-ақ, кейбір жоғары дисперстіліктегі ұнтақтарды өртеп, мысалы, мырыш оксидін алады. Бүл реакция 300°С-та жүреді. Ал газ және сұйық отындарды оттек жеткіліксіз жағдайда жаққанда күйе алынады. Егер конденсациялық әдіс кезінде алынған зат ірі болса, оны ұнтақтайды.

Дисперсиялық әдіс
-----------------

Бұл әдіс бұрында қарастырылған механикалық диірмен, коллоидты диірмен, ультрадыбысты аспаптармен берілген заттарды ұнтақтауға негізделген. Осында ұнтақталған заттарды електен өткізіп, оларды өлшеміне орай сұрыптайды. Қолданылатын диірменге орай түрлі ұнтақтар алынады. Ұнтақтардың өлшемін талдап бақылайды. Ол үшін електен өткізу, седиментациялық және адсорбцияны өлшеу сияқты тәсілдерді пайдаланады.
Координаттар: 30°02′42″ с. е. 31°15′50″ ш. б.﻿ / ﻿30.04500° с. е. 31.26389° ш. б.﻿ / 30.04500; 31.26389 (G) (O) (Я)

**Әл-Азхар мешіті** (араб.: جامع الأزهر الشريف‎ ) — Каирдің ең ежелгі мешіттерінің бірі. Әл-Азхар толық атауы - «әл- Джәми әл-Азһар», яғни «күн сәулелі үлкен мешіт» деген мағынаны білдіреді[1].
Әл-Азхар мешітінің іргетасын 972 жылы Мысырдағы Фатимидтер әулетінің билеушісі Жауһар Ассықли әл-Муизз қалаған. Әл-Азхар - фатимилердің Мысырда салдырған ең алғашқы ескерткіші. 

Әл-Азхар мешітінде Мысыр қаласында ежелгі замандардан бері қалыптасқан түрлі стильдердің қолтаңбасы бар. Өз заманында бұл мешіт үлкен саяси маңызға ие орын болатын. Мешітте алты кіру қақпасы бар, ең басты қақпа XVIII ғасырда салынған. XI ғасырда әл-Азхар бүкіл мұсылман әлеміне әйгілі оқу орнына, яғни университетке айналды. 

Университетке дүниенің төрт бұрышынан талапкерлер келіп Құранды, хадистерді, мұсылман құқығын және араб тілін оқып үйренді. Әл-Азхар мешіті Әмір Ибн ал-Ас және ибн-Тулун мешіттеріне ұқсатып салынған. Әл-Азхар - қазір де мұсылман әлеміндегі ең әйгілі діни оқу орындарының бірі. Бұл университетте 90 мынға жуық студент білім алады. Теология, шариғат, әдебиет, әкімшілік істері және сауда, политехника, ауыл- шаруашылық, медицина, педагогика, мұсылман қыздар факультеттері сияқты факультеттер бар.

Каир мен провинция орталықтарындағы арнаулы діни мекемелер әл-Азхар университеті құзырында. Университетті әл-Азхар университетінің шейхы (ректор) басқарады. Ол - әрі бас имам. Универеитеттің орталық кітапханасында 80 мың кітап, 20 мың қолжазба сақтаулы.

Мешітте шеберлікпен салынған балконды бес мұнара бар. Мұнаралардың бағандары қыштан жасалынған, ондағы салынған ою-өрнектер өте күрделі. Мысыр өкіметінде әл-Азхар университеті істері жөніндегі министр тағайындалған.

Дереккөздер
-----------

1. ↑  Harvnb Rabbat, 1996 p=53
*Басқа мағыналар үшін Қусақ деген бетті қараңыз.*
**Қусақ** - Ерейментау тауларының батыс бөлігіндегі қыстау.

Географиялық орны
-----------------

Ақмола облысы Ерейментау ауданы Павловка ауылының оңтүстік-батысында 18 км жерде орналасқан. Сілеті өзенінің аңғарында жатыр. Солтүстігінде Шақшабай қыстауы, батысында Ишан жайлауы, оңтүстігінде өзімен аттас көл бар.

Топырағы мен өсімдігі
---------------------

Сортаңды күңгірт қызғылт топырақ жамылғысында бетеге, селеу, қылқан селеу, жусан аралас астық тұқымдас өсімдіктер өседі. Жыл бойы мал жайылымына пайдаланылады.

Дереккөздер
-----------

1. ↑  Қазақстан табиғаты:Энциклопедия / Бас ред. Б.Ө.Жақып. - Алматы:" Қазақ энциклопедиясы" ЖШС, 2011. Т.З. - 304 бет. ISBN 9965-893-64-0 (Т.З.), ISBN 9965-893-19-5
**Әл-Ахтал әт-Тағлиби** (шын есімі: Ғийас ибн Ғаус, шамамен 640— шамамен 710) — араб ақыны. Арабтардың христиандықты ұстанған *тағлиб* тайпасының өкілі. Дамаск қаласында Умәйя әулетінің халифаларының сарайында өмір сүрген.

Әл-Ахталдың бай шығармашылық мұрасы өзіне саяси поэзияны, Умәйялықтарға және олардың Ирактық басшыларына арнап жазылған көптеген панегириктерді қосады. Қарсыласы Джарир ибн Атыяға қарсы жазылған көркем айтыс өлеңдері әл-Ахталға мұсылман әлемінде кең танымалдылық берді. Әл-Ахтал сонымен қатар шарап туралы поэзияның шебері болды. Бұл өлеңдер дәлдікпен, детальдардың жарқындығымен ерекшеленеді және көбінесе шын өмірдің «тірі» және реалисттік суреттерін бейнелейді, ішкі уайым-қайғыны, достық пен махаббаттың қуаныштары мен қайғыларын білдіреді. Әл-Ахталдың шығармашылығы Исламға дейінгі арабтардың поэзиясының үлкен әсеріне ұшырады.

Әдебиет
-------

* Ахталь (орыс.) — Краткая литературная энциклопедия
* Крачковский И. Ю. Вино в поэзии ал-Ахталя. — Мәскеу, 1956.
* Esat Ayyıldız, *"El-Ahtal'ın Emevilere Methiyeleri",* DTCF Dergisi, 57.2 (2017), 936-960.

Тағы қараңыз
------------

* Джарир ибн Атыя
* Әл-Фараздақ
* Араб әдебиеті
**Қуырылған бауыр**. Жұқа қабығы мен өтін алып тастап, мұқият жуылған бауырды іріле етіп турайды, сосын тұздап, ұнға аунатып алады да, табаға салып майға немесе маргаринге қуырады. Бауырдың дайын болғанын дер кезінде анықтаудың маңызы зор, қйткені кқбірек қуырылған бауыр қатайып кетеді. Піскен бауыр кескен кезде қызарып тұрмайды. Қуырылған бауырды табаққа салып, оған қуырылған помидор мен пияз қосады. Сиырдың бауырын қуырылғаннан кейін жұмсақ болу үшін үстіне қаймақ құйып, 10-15 минут бұқтыруға болады.

Дереккөздер
-----------

1. ↑  Шаңырақ : Үй-тұрмыстық энциклопедиясы. Алматы : Қаз.Сов.энцикл.Бас ред. 1990 ISBN 5-89800-008-9
**Се́сар Аспиликуэ́та Та́нко** (исп. César Azpilicueta Tanco; 1989 жылы 28 тамызда Испанияның Памплоне қаласында туылды) — испаниялық футболист, Челси футбол клубы мен Испания ұлттық құрамасының сол қапталдығы қорғаушысы.

Клубтағы карьерасы
------------------

### Осасуна

Аспиликуэта - кантераның «Осасуна» клубының тәрбиеленушісі. Алғаш матчын «Реал Мадридқа» қарсы 8 сәуірде 2007 жылы өткізді. Алғашында жартылай қорғаушының позициясында ойнап, клубта қорғаушылар аз болғандықтан қазіргі позициясына ауысты. 2007/08 маусымда негізгі команданың тиянақты ойыншысы болса, 2009/10 маусымда «Осасуна» клубының алға бастар ойыншысы атанды. Жас қорғаушының ойыны Испания құрамасының негізгі бапкері Висенте Дель Боскені қызықтырып, 2010 жылғы әлем чемпионатына алынды.

### Марсель

2010 жылы 21 шілдеде «Марсельдің» ресми сайты Аспиликуэтаның көшкенің жариялап, 7 млн.евроға сатылып алынғаны белгілі болды.«Марсель» үшін барлығы 68 ойын өткізіп, 2 гол соқты.

### Челси

2012 жылы 24 тамызда 22 жасар Сесар Челсимен келісімге келіп, медециналық тексерілуден өтті. Кейбір статистикалар бойынша трансфердің құны 7 ден 9 милн.фунтқа дейін құрады. Алғаш матчын 25 қыркүйекте Кубок Лигасында «Вулверхэмптон Уондерерс» клубына қарсы өткізіді.

Ұлттық командадағы карьерасы
----------------------------

2010 жылы 11 мамырда бас бапкер дель Боске Сесарды әлем чемпионтының кеңейтлген құрамына қосқанымен,бірақ мундиальға барған жоқ. Сол кезде Сезар Давид Де Хеадан кейінгі ең жас ойыншылардың бірі болып саналд. 2013 жылы 1 ақпанда Уругвайға қарсы жолдастық ойынның 90 минутын алаңда өткізіп, 3:1 есебімен жеңді.

Сілтемелер
----------

* soccerbase.com сайтында

* Челсидің ресми сайтында

* ФИФА ресми сайтында Мұрағатталған 22 тамыздың 2012 жылы.
**Кіші Томас Миджли** (Midgley, Thomas, Jr.) (18 мамыр 1889 жыл, Бивер-Фоллс, Пенсильвания штаты, АҚШ – 2 қараша 1944 жыл, Уортингтон, Огайо штаты), американдық химик және инженер. Корнель университетін бітіргеннен кейін өнеркәсіпте зерттеуші және админ қызметтерін атқарған. 1921 жылы жанармайға қорғасын тетраэтилін қосқан кезде оның детонацияға қарсы құрал ретіндегі тиімділігін анықтайды. Сондай-ақ дихлородифлюорометан және әмбебап хлодогент атауымен кең тараған хладагентті ашады – коммерциялық атауы Фреон-12. Табиғи және синтетикалық каучуктер саласында кең ауқымдағы зерттеулер жүргізіп, көмірсутегін ажыратуға арналған алғашқы катализаторлардың бірін ашады.

Сыртқы сілтемелер
-----------------

* Чарльз Кеттеринг ғұмырнамасы Мұрағатталған 15 қазанның 2012 жылы.
**Молда-Қалан кесенесі** Қызылорда облысы,Тереңөзек ауданы, Шаған ауылынан 8 км қашыктықта орналасқан. Кесене зираттың тап ортасында орналасқан. Кесене күмбезді, үлкен кіре-беріс қабырғалы стилінде жасалып, қабырғалары 9,25 м болатын тік төртбұрыш пішінде салынған. Кіре-беріс жағында үлкен портал тәрізді есігі болған, бірақ одан тек қана екі тірегі қалған, тіректердің ендері 3,0х1,75 м. Ғимараттың жалпы алаңы 113,3 шаршы метр. Кесененің жалпы биіктігі, күмбезді қосқанда 9,6 метр. Құрылыс көлемі 1087,7 метр куб. Кесене күйдірілген қызыл-сарғылт түстегі кірпіштен қаланған. Қабырғаларының қалындығы 1,0 метр. Күмбезі айналдыра-қыстыру әдісі бойынша өрілген.
**«Төрт бостандық»** (ағылш. *Four Freedoms*) — 1943 жылы америкалық суретші Норман Роквелл салған төрт суреттен тұратын серияның жалпы аты. Әр суреттің өлшемі 116×90 см. Суреттер Массачусетс штатындағы Норман Роквелл мұражайында сақтаулы тұр.

Сөз бостандығын, діни сенім бостандығын, мұқтаждықтан және қорқыныштан бостандықты 1941 жылдың қаңтарында президент Франклин Делано Рузвельт бар адамға тән негізгі төрт құқық деп жариялады. Бұлар Біріккен ұлттар ұйымының жарғысына да енген.

Осыған орай салынған суреттер 1943 жылы «Saturday Evening Post» журналында бірінен соң бірі шыққан нөмірлерде көшіріліп басылды, олар сол заманның ірі ойшылдарының эсселеріне қосымша ретінде болды. Суреттердің өзі мемлекет тарапынан ұйымдастырылған мобильді көрмеге негіз болды, сол көрмеде соғыс облигациялары қалың жұртқа сатылып жүрді.

Бұл төрт сурет Норман Роквеллдің ең танымал жұмыстарына жатады, ал «Мұқтаждықтан бостандық» суреті Ризашылық күнінің бір жарқын нышанына айналды.

* «Сөз бостандығы»«Сөз бостандығы»
* «Діни сенім бостандығы»«Діни сенім бостандығы»
* «Мұқтаждықтан бостандық»«Мұқтаждықтан бостандық»
* «Қорқыныштан бостандық»«Қорқыныштан бостандық»

Сілтемелер
----------

* «Saturday Evening Post» журналындағы суретшінің мұрағаты

Үлгі:Норман Роквеллдің туындылары
**Элсон Бакили Мулузи** (ағылш. *Bakili Muluzi*; 17 наурыз 1943) — Малави президенті 24 мамыр 1994 жылы 24 мамыр 2004 жылы.

Президенттік
------------

Мулузи Малави президенті болып 1994 жылы мамырда сайланды, бірінші көп сайлау жиналысынан. Ол Хастингс Банданы жеңді, 1963 жылдан Малави диктаторы. Бұған дейін Банд әкімшілігінде жұмыс істеген. 1999 жылдың маусымында Мулузи екінші мерзімге қайта сайланды.

Мулузи басқарған жылдары көп шу болды. 2000 жылы әкімшіліктің бәрін өз жұмыстарынан шығарып жіберді, Британияның бөлінген қаржысын дұрыс пайдаланбағандықтан. Екінші ұрыс ол Мулузидің басқа елдерге ашашылықтың алдында жүгері сатқаны болды.
**Төрттармақ** - қазақ поэзиясында ең көп тараған шумақ өрнегі.
Бұл шумақ түрі әлем поэзиясында кеңінен жайылған. Себебі төрттармақтың шумақ құрылысы мейлінше
қарапайым, тұжырымды, ойды айтуға сыйымды, өлең ырғағының (интонацияның) түрленіп келу жағынан
да өте қолайлы. Қазақ поэзиясында бұл әр түрлі өлшеммен жазылған
өлеңдерде қолданыла береді. Лирикалық өлеңдердің барлық түріне, поэма, дастандарда төрттармақты шумақ өте жиі
кездеседі. Он бір буынды өлшемде
қазақ поэзиясында көбіне-көп **а-а-б-а** түріндегі ұйқас қолданылады.
Ал алты немесе жеті-сегіз буынды
өлшемдерде бұл ұйқасқа қоса шалыс ұйқас (**а-а-б-а**) жиі қолданылады.
Орама ұйқас (**а-б-б-а**) қолданылуы
сирек кездеседі. Кейде соңғы тармақ келесі шумақтардағы сәйкес
тармақпен ұйқасып, жалғасып, бір
ұйқасты ұзақ сақтау тәсілі де кездеседі. Мысалы, Сәкеннің "Лезде-ақ
артта қалады" атты өлеңінде соңғы
тармақтар үнемі бірыңғай ұйқасты.

Дереккөздер
-----------

1. ↑  "Қазақ әдебиеті. Энциклопедиялық анықтамалық. — Алматы: «Аруна Ltd.» ЖШС, 2010 жыл.ISBN 9965-26-096-6

 *Бұл мақала — қазақ әдебиеті туралы бастама мақала. Оны толықтырып, дамыту арқылы, Уикипедияға көмектесе аласыз.*
M1 Garand
**M1 Garand** *(Эм-Уан Гаранд)*, (**US Rifle, Caliber .30, M1**) - екінші дүниежүзілік соғыс кезінен бастап қолданылып келе жатқан америкалық винтовка. *М1 Гаранд* – жаяу әскердің негізгі құралы ретінде қабылданған, әлемдегі өзі оқталатын алғашқы винтовка. Бұл қару Кореядағы соғыста АҚШ әскерлеріне қызмет етті. Винтовканы 1929 жылы Джон Гаранд жасап шығарды.

Нұсқалары
---------

М1 Гарандтың нұсқалары көп. Олар:

* M1
* M1E7
* M1E8
* M1C
* M1D
* Beretta BM 59
* M1 Conversion Rifle

*M1C* пен **M1D** Корея соғысында кеңінен қолданылды.

Қаруды пайдаланушы елдер
------------------------

* АҚШ
* Гаити
* Грекия
* Куба
* Никарагуа
* Сальвадор
* Түркия
* Франция
* Вьетнам
* Жапония

Қызықты дерек
-------------

*М1* Америка армиясының қаруы қатарына енгенде, солдаттар оның сенімсіздігін айтып, шағымданды. Алтыншы оқты атқаннан кейін винтовка кідіріп қалатын. Осыны есепке алған АҚШ Конгресі аталған мәселені жеке талқылап, кемшілікті жою мәселесімен айналысатын комиссия құрды. Комиссия қарудың *газ өткізетін жүйесін* жаңарту керек деп шешті.

Дереккөздер
-----------

1. ↑  1100 қызықты деректер

Сыртқы сілтемелер
-----------------

* 
* Мұрағатталған 23 қазанның 2014 жылы.
**Сабина келін** (орысша түпнұсқа атауы - Келинка Сабина)— 2014 жылы жарық көрген режиссері де сценаристі де, продюсері де, басты рөлді сомдаушы да Нұртас Адамбаев болған комедиялық жанрдағы фильм.

Суреттеме
---------

"KZландия" ситкомы арқылы көпшілікке жақсы таныс Сабина келін өз әлемін кеңейтіп, толықметраж болып жарыққа шықты.

Сабина - ауқатты отбасыда өскен қаланың ерке қызы. Оның барлық өмірі түндік тусовкалар мен европалық брендтар .Ендігі оның арманы — Араб шейхына тұрмысқа шығып, Қазақстаннаң Дубайға кетіп, Jumeirah Beachта тұру.Бірақ Сабинаның өмірі бір сәтте өзгеріп кетеді. Ол Жүгері ауылының малшы жігітіне алданып, ауылға тап болады. Енді оның бар арманы - үйіне қашу.

Басты рөлдерде
--------------

* Нұртас Адамбаев
* Айнұр Ілиясова
* Ерлан Қасымжанұлы
* Жан Ізбасар

Сыртқы сілтемелер
-----------------

* Киностан сайтында рейтингі Мұрағатталған 13 сәуірдің 2019 жылы.
* Кинопоиск сайтында рейтингі
* Кинотеатрларда премьерасы Мұрағатталған 11 қаңтардың 2019 жылы.
* "Сабина келін" 5 күнде өзінің құнын екі есе ақтады
**Likee** (бұрынғы атауы *LIKE*) — қолданушылар Android пен Apple құрылғыларында қысқа бейнелерді жасап және бөлісе алатын әлеуметтік желі.

Likee-да қатысушылар ән салып және билеп арнайы әсерлері бар қысқа бейнеклиптар жасай алады.

Бұл сервистің жалпы мақсаты көңіл-күй көтеретін позитивті контент құруға бағытталған. Алайда педофилия, мүшеге зақым келтіру, жан-жануарларға зәбір көрсету, жалаңаштанған дене немесе тым ашық бейнелер салынған жағдайлар белгілі.

Қосымша BIGO Technology Сингапур компаниясымен жасақталып жасалған.
Сервис 16 жастан жоғары қолданушыларға арналғанымен, аудиториясының басым көпшілігі 7-ден 16 жасқа дейінгі жасөспірім балалар.

Ерекшеліктері
-------------

Айтылған сындар
---------------

Пайдасы
-------

Ата-аналық қадағалау
--------------------
**Lombard Twins** (Мартин және Факундо Ломбард) (ағыл. Martin Lombard / Facundo Lombard; 7 шілде 1977, Буэнос-Айрес (Аргентина) – Аргентина бишілері, актер, продюссер, режиссер қызметтерін бірге алып жүрген егіз ағайындылар.
.7 жастарынан бастап, Майкл Джексонға еліктей отырып, би билей бастаған. 20 жасқа келген егіздер Джеймс Браунды кездестіреді де, сол арқылы Нью-Йоркқа барып кино түсірудің сырларын үйренеді. Биден дәріс өткізіп, классикалық музыкамен шұғылданады. 2006 жылы *"LOMBARD PLAY PIAZZOLLA"*концертін ұйымдастырады. Түскен фильмдері: *Mi hermano* (2004); *Vuelo de libertad* (2005); *Sublevados* (2009); *Шаг вперёд 3D* (2010); *Los Marziano* (2010).

Дереккөздер
-----------

1. ↑
**Төрткөз балық** (*Anableps tetrophtalmus*)— түсті тұқылар отрядына жататын тірі туатын кішкене балық. Тұрқы *16 см-ге* дейін. Көзінің қасаң қабығы да, түсті қабығы да эпителийлі қалқаншамен екіге бөлінген, сондықтан мұның жоғары жартысымен су бетін, төмеңгі жартысымен су ішін бірден көре алады. Жемі-ұсақ омыртқасыздар. Төрткөз балық Орталық Америка мен Оңтүстік Американың теңіз суы жайылмаларында су бетіне жақын тіршілік етеді. Ұзындығы *4-6 см* 1-5 шабақ туады. Төрткөз балықтың көз құрылысы – су бетіне жақын тіршілік еті нәтижесінде пайда болған бейімділік.

Дереккөздер
-----------

1. ↑  Қазақ Совет энциклопедиясы: Алматы, 1977. 11 том.
**Сабина Абайқызы Алтынбекова** (1996 жылы 5 қарашада туған, Ақтөбе, Ақтөбе облысы, Қазақстан) — қазақстандық волейболшы, Қазақстан Республикасы волейболдан әйелдер құрамасының мүшесі.

Өмірбаяны
---------

Ақтөбе қаласында дүниеге келген. Жетіру тайпасының Табын руынан  Бес жастан бастап бимен айналысқан, ал 14 жастан бастап волейболмен айналысады. "Казхром" клубының атынан капитан ретінде өнер көрсеткен. 16 жастан бастап, "Алматиночка" (Алматы қаласы) клубында ойнайды. 2014 жылы университетке түсті. Отбасында екі бауыры бар, олар: сіңлілері Гүлдана (2001 ж.т.) мен Карина (2010 ж.т.).

Кәсіби мансабы
--------------

Сабина 17 жасында Қазақстанның волейболдан әйелдер құрамасының мүшесі атанды.

Танымалдылық
------------

Тайбэйде өткен қыздар арасында волейболдан 17-ші Азия чемпионатында ең сұлу волейболшы атанды. Бойы - 182 см, салмағы 59 кг, аяқтарының ұзындығы 124 см. Тайван, Жапония және басқа да көптеген азиялық телеарналар Сабина туралы репортаждар түсірді, ал интернетте көптеген роликтер пайда болды. Азиялық жанкүйерлер Сабинаның келбеті жапондық аниме кейіпкерлеріне ұқсайды деп тапты. Интернетте Сабина Алтынбекованың көптеген әуесқой, оның ішінде «моэ» стилінде суреттері пайда болды.

2014 жылы Қазақстан Респуликасындағы Қызыл ай қайырымдылық қорының ресми волонтеры болады.

Дереккөздер
-----------

1. ↑  Сабина Алтынбекова назвала свой ру - Волейбол  (орыс.).
2. ↑

Сыртқы сілтемелер
-----------------

* Сабина Абайқызы Алтынбекова Instagram
* Сабина Абайқызы Алтынбекова VK
* Сабина Абайқызы Алтынбекова Bio
* Сабина Абайқызы Алтынбекова at Short Bio
**Шылбыр (жүн).** Атты байлау үшін, ноқта не жүгеннің сулығына тағылатын жіңішке, қылдан есіп жасалған жігі немесе жалпақ қайысты қазақтар осылай атайды. «...Тәнештің кер атының шылбырынан жетектеп, үй сыртындағы мама ағашқа байлады» (С. Бегалин, Сәтжан.). Ертеректе «шылбыр»-дың жасалуына қандай заттардың қатынасы болған десек, ең алдымен есімізге жүн, қыл сияқтылар еске түседі. Осы арқылы сөз төркінін анықтау қиынға соқпайды. Көне кезде түркі тілдерінде «чүбүр» сөзі қазіргі түсінігіміздегі «жүн, қыл» мағынасын берген. Кейінгі дәуірде шағатай тілінде «чубур» тұлғасы «қой және ешкі» жүні түсінігін меншіктенген. Бұл біздің топшылауымызды шындыққа жақындата түседі. Өйткені, «шылбыр» сияқты жіңішке баулар жүнге қыл араластырылып есіледі. Қысқарта айтсақ, «шылбыр» — өзін жасап шығарған заттардың атауын ауыстырып алудаң келіп шыққан. Қазіргі қазақ тілінде жүннің алғашқы атауы сәл дыбыс өзгерісімен «жүн-жыбыр» қос сөзінде сақталған.[1]

Дереккөздер
-----------

1. ↑  Бес жүз бес сөз.— Алматы: Рауан, 1994 жыл. ISBN 5-625-02459-6
***Сәтибек Ыбыраев*** (1888-1964), озат шопан,Социалистік Еңбек Ері (1949). Ақтоғайдың түлегі. 1942-1952 жылдарында Ақтоғай ауданы «Еңбек» кеңшарының қуаныш белімшесінде еңбек етті. 1948 жылында 430 қазақы саулық қойдан 569 қозы өстріп, қозылардың салмағын орташа есеппен 42,2 кг-ға жеткізді. Кезінде аудан малшылары арасыңда ***Сәтибек Ыбыраев*** атындағы жүлде тағайындалды. Ол еңбек еткен қуаныш бөлімшесіндегі мектепке есімі берілді.Ленин орденімен марапатталған.

Дереккөздер
-----------

1. ↑  Қарағанды. Қарағанды облысы: Энциклопедия. - Алматы: Атамұра, 2006. ІSBN 9965-34-515-5

*Бұл жаңа мақаланың бастамасы. Бұл мақаланы толықтырып, дамыту арқылы, Уикипедияға көмектесуіңізді сұраймыз.*
**Бақтыбек Жұбандықұлы Таубаев** (1942 жылы Атырау облысы, Жылыой ауданы, Тұрғызба ауылында туған) — ауыл-шаруашылығы ғылым докторы (2005), профессор (2006). Қазақ мемлекеттік Агро шаруашылық институтын (1964, қазіргі қазақ ұлттық Аграрлық Университетін) бітірген. Атырау облысы Агро шаруашылық тәжірибе станциясында бөлім меңгерушісі, лаборатория директоры (1964- 1969 ж.ж), Атырау облыстық Партия комитетінің қызметкері, Балықшы, Махамбет, Индер аудандары халық депутаттары атқару комитеттерінде төраға, бірінші хатшы, облыстық Атқару комитеті төрағасының бірінші орынбасары, облыстық Агроөндірістік кешен төрағасы қызметтерін атқарды (1969- 1992). Қазақ жемшөп өндіру және жайылым ғылыми- зерттеу Институтының Батыс аймақтық және биоресурстар бірлестігінің директоры, төрағасы (1992- 2002), Атырау мемлекеттік университетінде аға оқытушы, доцент, кафедра меңгерушісі міндеттерін қоса атқарған. Осы оқу орнында проректор (2002-2006) болды. 2006 жылдан бастап декан қызметін атқарды. «Еділ- Жайық аралығындағы табиғи жайылымдардың өнімділігін арттыру бағытында топырақты негізгі өңдеу әдістері» тақырыбында докторлық диссертация қорғады. 60-тан астам ғылыми Жарияланым мен 3 монографияның авторы. «Құрмет белгісі» орденімен марапатталған (1976).

Дереккөздер
-----------

1. ↑  "Қазақстан энциклопедиясы", 2002 жыл,"Атамұра" баспасы
**Сәтимолит**
-------------

### Қолданылуы

Сәтимолит, сатимолит (satimolite, аты Сәтимола тұз кенінде табылуына байланысты қойылған) – бораттар класының минералы. Химиялық формуласы: KNa2Al4 [B2O5]3\*Cl3\*13H2O. Құрамында (%-пен): Na2O- 4.976 K2O-4186 MgO-8.39, B2O3-35.80, Al2O3-16.62, Fe2O3-1.78, H2O-19.33, Cl-11.48. Ромбылық сингонияда кристалданады, жеке кристалдары ромб тәрізді, пластинка түрінде келеді. Бұрыс пішінді түйірлер түріндегі минералдық агрегат құрайды, түсі ақ, тығыздығы 1700 кг/м³. Сәтимола кенінің сазды, борацитті, полигалитті, сазды-полигалитті-галитті жыныстарында кездеседі. Сәтимолит бор рудасының құрамына кіреді.

Дереккөздер
-----------

1. ↑  Қазақ Совет Энциклопедиясы. Алматы қаласы,1977 ж. 10-том, Самал Жел-Тегене. 85-бет
**Хат өлең** арнау өлеңнің бір түрі. Қазақ өмірінде өлеңмен хат жа- зысу ертеден орын алған. Кейін бұл үлгі поэзияға келді. Абайдың "Мен сәлем жазамын" деп басталатын өлеңі хат үлгісінде берілген. "Жігіт сөзі", "Айттым сәлем Қаламқас", "Қыз сөзі", "Қиыстырып мақтайсың" ән-өлеңдері де осы дәстүрмен жалғас. Абай Пушкиннің "Евгений Онегин" шығармасын таныстырмақ болғанда, оның түйінді жерлерін бірнеше хат өлеңдері арқылы жеткізеді. Мысалы, "Татьянаның Онегинге жазған хаты, Онегиннің Татьянаға жазған хаты", т.б. хат өлең романдарда (Мысалы: "Қамар сұлу", "Мөлдір махаббат") көркем әңгімеде ("Шұғаның белгісі") кездеседі. "Хаты деп ашық жазған ғашық жардың, Есіңе ал, дұғаңа мен ынтызармын. Қош, сау, бол, ойнап-күліп жолығайық, Астында ақ туының пайғамбардың..." Шұғаның бейнесін, қайғылы тағдырын ашып көрсету, бүкіл шығарманың мазмұнын түйіндегі беру жағынан да оның ғашығына жазған осы хат өлеңнің мәні айрықша.

Дереккөздер
-----------

1. ↑  "Қазақ әдебиеті. Энциклопедиялық анықтамалық. — Алматы: «Аруна Ltd.» ЖШС, 2010 жыл.ISBN 9965-26-096-6

 *Бұл мақала — қазақ әдебиеті туралы бастама мақала. Оны толықтырып, дамыту арқылы, Уикипедияға көмектесе аласыз.*
**Алтыншы июль** - М. Ф. Шатровтың 2 бөлімді документті драмасы. 

  

1965 ж. 30 октябрьде Орыс драма театрының сахнасында осы драма бойынша қойылған спектакль премьерасы болды. Спектакльде 1918 жылғы шілде жас Кеңес өкіметінің солшыл эсерлер бүлігіне қарсы ымырасыз күрес жүргізіп жатқан сәттегі аса қатерлі драм. жағдай өз көрінісін тапты. Толыққанды, сом тұлғалар жасаған басты рөлдерде ойнаушылар арқылы большевиктер партиясының өз ісіне деген сенімділігі мен табанды күрес жүргізу нәтижесінде жеңіске жету заңдылығының идеясы ашылып көрсетіледі. Спектакльге қатысушылардың бір тобына ҚазССР Мемлекеттік сыйлығы берілді.[1]

Дереккөздер
-----------

1. ↑  Қазақ ССР 4 томдық қысқаша энциклопедия./Бас редактор Р.Н. Нұрғалиев;Алматы; Қаз.Сов. Энциклопед. Бас. редак. 1989 ISBN 5-89 800-009-7
**Хатамсази** ирандық қол өнер шеберлері мен халықтың талғампаздығын білдіретін өте әдемі де үлгілі қол өнер түрлерінің бірі ретінде Фарс облысының қол өнер саласына ерекше тартымдылық сыйлады. Хатамсази, шын мәнінде, ағаш бетін мозайка іспеттес ағаш немесе піл сүйегінің үшбұрышты қиындыларымен өрнектеу болып табылады. Бұл үшбұрышты қиындылар қаншалықты ұсақ және оларды қолданып жасалған өрнектер қаншалықты ұқыпты болса, бұйым соншалықты сапалы болмақ. Әрине, қолданылған материалдың сапалылығы да хатамның құнының артуына себеп болады. Бұл өнер әлемдегі ең нәзік, сондықтан ең күрделі өнерлердің бірі болып саналады. Өйткені хатамның әр 1 шаршы см бөлігінде 150‑ден 180‑ге дейін үшбұрышты қиындылар қолданылады.
**"Азиатский вестник"** - шығыс елінің ғылым, өнер және ауыз әдебиетінің таңдамалы шығармалары мен аудармаларынан тұратын ғылыми-әдеби журнал.

1825-1827 жылдары ай сайын Санкт-Петербургте басылды. Баспагер Г.Спасский. Азия елдерінің тарихы, географиясы, өнері және әдебиеті жөніндегі мақалалар жарияланды. Материалдарының байлығы мен әртүрлілігі бойынша "Азиатский вестник" өз заманының ең мазмұнды журналы болды. Журнал беттерінде орыс және шетел ғалымдарының, зерттеушілерінің, саяхатшыларының бүгінге дейін маңызын жоймаған еңбектеріне орын берілді. Г.Спасский өнер мен мәдениеттің ескі ескерткіштері жайлы қолжазбаларды, хабарларды іздеп тауып, жариялады. "Шығыс ауыз әдебиеті" бөлімінде шығыс әдебиетіне шолу, ертегілер, аудармалар, шығыс мақал-мәтелдері беріліп тұрды. Әрбір кітапшаның соңында "Азиатский вестниктың" "Шығыс хабарлары және Аралас" бөлімінде Азия елдеріне саяхат, географиялық ерекшеліктері туралы, қалаларының қысқаша түсініктемесі басылды. Журналдың әрбір саны Шығыс тарихы, географиясы және өнері мәселелері жөнінде шыққан кітаптар жайлы хабарлармен жабылды.

Дереккөздер
-----------

1. ↑  Қазақ телевизиясы. Энциклопедия. — Алматы: "ҚазАқпарат",2009, 1-т. — 640 б. ISBN 978-601-03-0070-5
**Жаңа өмір** – Маңғыстау аудандық газеті.

Тарихы
------

Аудан басшылығының газет ашу жөніндегі ұсынысын жүзеге асырудың сәті Ұлы Отан соғысының ең бір қиын кезеңінде, жау Москва түбінде тұрғанда түсіпті. 1941 жылдың 27 желтоқсанында «Сталин жолы» атауымен алғаш оқушысымен жүздескен алақандай газеттің міндеті ел мен жер тағдыры таразыға түскен кезде халықтың қамыққан көңілін көтеру, жігер отын жандырып, елді «Бәрі де майдан үшін, бәрі де жеңіс үшін» жанқиярлық еңбекке жұмылдыру болып еді.

КСРО тарихында Н.С. Хрушевтің волюнтаристік саясаты жылдары ретінде есте қалған 1962 жылы еліміз бойынша барлық аудандық газеттер жабылғанда «Еңбек туы» газеті мен баспахананың кадрлары жан-жаққа тарап кетті.

Елмен бірге есейген, өндіріспен бірге өзгерген аудандық газет 1963 жылдың 1 мамырынан бері «Жаңа өмір» атымен шығып келеді.

Сыртқы сілтемелер
-----------------

* Жаңа өмір газеті туралы Мұрағатталған 4 қарашаның 2018 жылы.
**Адамның жасы** - белгілі бір уақыт аралығында адам денесіндегі мүшелер мен жүйелердің біртіндеп қалыптасып, ересек ағзаға айналу шамасы.

Адамның өмірі шартты түрде бірнеше жас шамасына бөлінеді. туған күннен 14 жасқа дейін — **балалық кезең**; 15 жастан 18-ге дейін — **балиғатқа толу кезеңі**; 18 жастан 60-қа дейін **ересек кезең** болады. Одан кейін **қартаю кезеңі** басталады. Әрбір кезеңнің өзі адамның жас шамасына қарай бірнеше бөлінеді. Мысалы балалық кезең: сәбилік, мектеп жасына дейінгі, бастауыш сынып, орта сынып және жоғарғы сынып кезендері деп бөлінеді.

Адамның жас шамасьша қарай бөлінуі, әсіресе, медицина үшін маңызы зор. Өйткені әрбір жас шамасының кезеңі өзіне тән ерекшелігімен айқындалады. Атап айтқанда, адамның бойының өсуі, ішкі мүшелерінің қалыптасуы сол жас шамасының кезеңіне байланысты болады.

Тағы қараңыз
------------

* Адам

Дереккөздер
-----------

1. ↑  Денсаулық энциклопедиясы, Балалар әдебиеті баспасы, Алматы, ISBN 9965-650-86-1
**Жаңа Өрмекші-адам: Кернеген қуат** (ағылш. − The Amazing Spider-Man 2) − Марк Уэбб түсірген Marvel Comicsтің "Өрмекші-адам" комикстеріне негізделген суперқаһармандық атыс-шабыс; Жаңа Өрмекші-адамның сиквелі және жаңа тетралогияның екінші бөлімі. Өрмекші адамның рөлін тағы да Эндрю Гарфилд сомдайды, сонымен қатар фильмге Эмма Стоун, Джейми Фокс, Дэйн ДеХаан және Колм Фиори түскен. Тұсаукесері 3D және IMAX 3D форматтарда АҚШта 2014 жылдың 17 сәуірінде, ал Қазақстанда 2014 жылдың 24 сәуірінде көрсетіледі деп күтілуде. Естеріңізге сала кетсек, тетралогияның бірінші бөлімі қазақ тіліне тәржімаланған болатын. Меломан компаниясының ақпаратына сәйкес, екінші бөлімі де қазақ тіліне тәржімаланды.

Сюжеті
------

Питер Паркер Өрмекші-адамның кейпінде әлі шайқасып жүр. Көкесі Бенді өлтірген адамды іздеп жүр(Ол фильмнің үшінші маусымында "Мүйізтұмсықтың" рөліне шықпақ). 

Оның досы Гарри Озборн интернаттағы оқуынан кейін қайтып оралды. Бірақ оны әкесі Норман Озборн жамандыққа итермелеп, ақыры одан жауызды жасап шығарды.

Бір күні жұмысқа асығып кетіп бара жатқан Макс Диплонды(Электро көлік қағып кете жаздады. Оны Питер құтқарып алады. Кейін Макстың туған күнінде ол тоққа түсіп, жауыз Электроға айналады. 

Кейін Макс көшеге шығып бүкіл Нью-Йорктң тоғын өзіне тартып алады. Бұны білген Питер дереу қаланың орталығына шығады. Бірақ Макс оны мені өлтіргісі келді деп, оған қарсы шығады. 

Питер Максты тәубасына келтірді. Бірақ сол кезде оның досы Гарри пайда болды. Ол Жасыл Гоблинге айналып келді. Ол оның сүйіктісі Гвенді аса қатты биіктіктен лақтырып ақырында Гвен қайтыс болды. Бірақ Гоблин әлі де өлмеді. Фильм режиссерлерінің айтуынша 2018 жылы түсірелетін фильмде Гарри Питерге көмектеседі дейді.

Рөлдерді ойнаған
----------------

| Актёр | Роль |
| --- | --- |
| Эндрю Гарфилд | Питер Паркер / Өрмекші-Адам |
| Эмма Стоун | Гвен Стейси |
| Джейми Фокс | Максвелл «Макс» Диллон / Электро |
| Дэйн ДеХаан | Гарри Озборн / Гоблин |

Тәржімасы
---------

**Жаңа Өрмекші-адам: Кернеген қуат** фильмі Қазақстанды қосқанда әлемнің жеті тіліне аударылған. Автордың негізгі ойын қалтқысыз жеткізу мақсатында фильм ағылшын тілінен қазақ тіліне тікелей аударылған. Картинаны қазақ тілінде тәржімалау жұмыстары 2013 жылдың қараша айында студияның келісімін ала салысымен басталған. Одан кейінгі айларда фильмді өндіруші студиямен келісімшарт жұмыстары одан ары жалғасты, дауыс сынақтары өтті. Картинадағы кейіпкерлердің дауысын дыбыстаған әртістердің сынағы Алматыда 2014 жылдың ақпан айында өтті. Әртістердің дауысын Қазақстанға арнайы келген Sony Pictures компаниясының мамандары бекітті.
Фильмдегі бас кейіпкер − Питер Паркердің дауысын театр және кино әртісі − Мерей Әжібеков, Гвен Стейсиді − Әлима Қайырбекова, Максвелл Диллонды Азамат Қанапия дыбыстады. Қазақша режиссёрі − Айгерім Оңалбек. Ол бұған дейін "А-ға оралу", "Жүрегім менің − Астана" және "Қара киімділер 3" картиналарымен жұмыс істеген.

Дереккөздер
-----------

1. ↑
Бұл мақала Виргиния штатындағы округ туралы туралы; басқа мағыналары үшін Бакингем (мағынасы) деген бетті қараңыз.

Сот ғимараты
**Бакингем округі** (ағылш. *Buckingham County*) АҚШ-та Виргиния штатында орналасқан. 2010 жылғы дерек бойынша, мұндағы халық саны -  17 146 адам. Округ герцог Бекингемнің құрметіне аталған.

Географиясы
-----------

АҚШ-тың санақ бюросының есебінше, округтің жалпы ауданы - 1 513 км², оның 1 502 км² - құрлық және 10 км² немесе 0,7 %-ы сулы жер.

### Көршілес округтер

* Флуванна (Виргиния) — солтүстік-шығыс
* Камберленд (Виргиния) — шығыс
* Принс-Эдвард— оңтүстік
* Аппоматтокс (Виргиния) — оңтүстік-батыс
* Нельсон (Виргиния) — батыс
* Албемарл (Виргиния) — солтүстік-батыс

Демографиясы
------------

2010  жылдың санақ қорытындысы бойынша, округте 17 146 тұрғын,  5 695 үй шаруашылығы бар. Тұрғындардың орналасу тығыздығы шаршы шақырымына 10,0 адамды құрайды. Округтің территориясында 7 294 құрылыс нысаны салынған. Округтің нәсілдік құрамы: ақ нәсілділер — 62,5 %, афроамерикалықтар — 35,1 %, байырғы америкалықтар (үндістер) — 0,3 %, азиаттар — 0,4 %, екі не одан көп нәсіл өкілдері — 1,6 %. Испантілділер халықтың 1,7 %-ын құрады.

Үй шаруашылығындағылардың 26,30 %-ы 18 жасқа толмағандар, 48,1 %-ы бірге өмір сүретін ерлі-зайыптылар,15,3 %-ы жалғызбасты әйелдер, 5,6 %-ы жалғызбасты ерлер, 31,1 %-ының отбасыға еш қатысы жоқ,  26,1 %-ы жалғыз тұрады. Үй шаруашылығындағы адамдардың орташа көрсеткіші 2,48, ал отбасындағы адамдардың орташа көрсеткіші  2,95-ті құрайды.

Округтің жастық құрамы: 19,2 %-ы 18-ге жетпегендер, 6 %-ы 20 жас пен 24 жас аралығындағылар, 13 %-ы 25 пен 34 жас аралығындағылар, 22,8 %-ы 35 пен 49 жас аралығындағылар, 22 %-ы 50 мен 64 жас аралығындағылар, 14,30 %-ы 65 жастан жоғарылар Округ тұрғындарының орташа жасы - 41,7. 

Үй шаруашылығындағылардың орташа табысы 36 378 USD құрайды. Ерлердің орташа табысы 36 240 USD, ал әйелдердің орташа табысы 32 327 USD құрады.  Жан басына шаққандағы табыс көлемі -  16 938 USD. Тұрғындардың 21,1 %-ы кедейліктің шегінде өмір сүреді.
**Гдалий Исаакович Пинхасик** (1897, Одесса-1951, Омбы) — партия қызметкері, Қарағанды облысын алғаш ұйымдастырушылардың бірі. 

1918 жылдан КОКП мүшесі. Қазақстанда БК(б)П Орталық комитетінің шақыруы бойынша 1933 жылдан Өлкелік партия комитетінің бұқаралық үгіт бөлімі меңгерушісі, партияның 17-съезі жұмысының аяғына дейін хатшысы, өнеркәсіп-транспорт бөлімінің меңгерушісі. 1936 ж. қыркүйектен орталығы Қарағанды қаласы болып жаңадан ашылған Қарағанды облысының құрылуына байланысты Өлкелік комитеттің ұйымдастыру бюросының хатшысы болды. 1937 ж. мамырда облыстық партия конференциясында Қазақстан КП облыстық комитетінің 1-хатшысы болып сайланды. Пинхасик облыс партия ұйымын құруға, өлкенің өсіп-өркендеуіне үлкен үлес қосқан.

1 сайланған КСРО Жоғарғы Кеңесінің депутаты болып сайланып, халықтың зор сеніміне ие болды. Алайда «Правда» газетінің 1938 ж. 17 мамырдағы санында жарияланған «Аллилуйщина вместо большевисткой критики» деген мақаласында Пинхасик пен Лев Мирзоян (Қазақстан К(б)П ОК 1-хатшысы) қатты сынға алынады. Олар өздерін мадақтауға жол береді, кейбір сыналған адамдарды қорғайды деген айып тағылады. Мұның арты аталған адамдардың «халық жаулары» қатарына қосылып, жазаға кесілуіне әкеп соқты.[1]

Дереккөздер
-----------

1. ↑  Қарағанды. Қарағанды облысы: Энциклопедия. - Алматы: Атамұра, 2006. ІSBN 9965-34-515-5
***London & Regional Properties*** - Еуропадағы ең ірі жеке меншік компаниялардың бірі. Компания жылжымайтын мүлікке инвестициялар салады. 1987 жылдан бері жұмыс істейді. 

12 мемлекет нарығында бар, сонымен қоса Англия, Германия, Ресей, Польша, ОАР, Панама т.б. Инвестициялар мөлшері 8,5 млрд. еуродан асады ($11,14 млрд). Компанияға әлемдегі 40-тан астам қонақүйлер тиесілі, соның ішінде Hilton (Майндағы Франкфурт), Hilton Park Lane және Hilton Trafalgar Square (Лондон), Berns Hotel (Стокгольм), Holiday Club (Финляндия) қонақүйлер жүйесі.

Негізін қалаушылар
------------------

The Times деректері бойынша, компанияның қалаушылары - ағайынды Ричард және Ян Ливингстондар.

Инвестициялары
--------------

* Cliveden, Von Essen Hotels құлдыраған компаниясынан 2012 жылы ақпан айында сатып алынған
* Кэмбдридждегі Crowne Plaza қонақ үйі €45m - нан аса қаржыға бұрынғы Sean Quinn Group - тан 2012 жылы тамыз айында сатып алынды

Дереккөздер
-----------

Сыртқы сілтемелер
-----------------

* Компанияның ресми сайты
**(13.08.1872-03.08.1942)**
  
Неміс химик-органик. 1894 жылы Мюнхен университетін бітірген (философия докторы). 1894-1905 және 1916-1925 жылдары осы университеттің оқытушысы (1902 жылдан бастап профессор болған), 1905-1912 жылдары - Цюрих Жоғары техникалық мектебінде, 1912-1915 жылдары Берлинде Кайзер Вильгельмнің химия институтының директоры болып жұмыс істеген. 1925 жылдан бастап Мюнхенде өз үйіндегі зертханасында зерттеулер жүргізген. 1939 жылы Цюрихке эмиграцияға жөнелді.
  
Негізгі еңбектері табиғи қосылыстардың химиясы мен биохимиясына жатады. 1897 жылы кокаинның құрылысын анықтады.
  
1898 жылы тропилиден құрылысын анықтап, 1901 жылы осы көмірсутекті синтездеген. 1901-1905 жылдары тропин тобының алкалоидтерінің өзара айналымын зерттеген, экгонин құрылымын анықтаған, тропидиннен тропин aлған, тропиннің формуласын тапқан, тропинионды синтезедеген. 1905 жылы гранат алкалоидін - псевдопельтьеринді зерттеген.
  
1907-1910 жылдары алғаш рет А.Штольмен бірге кристалдық хлорофилді бөліп, хлорофилл α формуласын және оның жеке фрагменттерінің құрылысын анықтаған. 1907 жылы циклобутанды, 1910 жылы циклооктенді және 1911 жылы циклооктатетраенді синтездеген. Хинондарды, хинониминдерді, пиронның туындыларын, цикді 4- және 8- мүшелі көмірсутектерді түйіндес қос байланыстар мен қосылыстардың түсі арасындағы байланысты анықтау мақсатында зерттеген. 1904 жылы о-бензохинонды алу тәсілін жетілдірген. 1813 жылы қанның қызыл пигментін бөліп оның табиғатын анықтаған. Көптеген гүлдер мен жемістердің бояғыш заттарын бөліп зерттеген, ең маңызды антоциандарды - пеларгонидинді, дельфининді, цианидинді синтездеген. 1918 жылдан бастап ферменттерді зерттеген; амилазаны, пероксидазаны, сахарозаны, липазаны бөліп алған. Г.Эйлер-Хельпинмен бірге 1922 жылы ферменттердің бөлшектері химиялық активті топпен коллоидты тасығыштан құралған деген түсінікті енгізді. Кокаиннің 18-сатылы синтезі туралы 1923 жылы жариялады. 1929 жылы целлюлоза гидролизін жүргізіп, жеке полисахаридтерін бөлді. Гемиеннің құрылысын зерттеген.
1924-1926 жылдары неміс химия қоғамының президенті болған. Бірқатар ғылым академиялары мен ғылыми қоғамдарының мүшесі болған. 1929 жылдан КСРО ғылым академиясының құрметті мүшесі, 1915 жылы Нобель сыйлығының лауреаты болған.

Дереккөздер:
============

С.К.Мырзалиева "Химия" (Балаларға арналған энциклопедиялық анықтамалық Алматы 2012ж.)
**Секіруден секіру**-Қазақтың ұлттық ойындарының бірі.

Дайындық: ойнаушылар екі тең құрамаға бөлінеді, әрқайсысы екі қатарға тұрады. Екі қатар 2 м қашықтықта бір-біріне параллельді тұрады. Ойнаушылардың жұптары едеңнен 50-60 см қашықтыққа созып, қысқа секіргіштердін шеттерінен ұсталынады. Жұптар арасындағы қашықтық – 1 м.

Ойын жазылуы: басқарушының белгісі бойынша әрбір қатардың бірінші жұптары секіргіштерді жерге жылдам қояды және біреуі оң жақтан, басқасы сол жақтан өз қатары бойынша оның аяқ жағына жүгіреді. Қатардың аяқ жағынан олар кезек бойы олардың қатарында тұрған бүкіл жұптардың секіргіштері арқылы секіріп өтеді. Өз орындарына келген соң, олар тоқтап, жерден өз секіргішін алады және оны созып, 50-60 см биіктігіне көтереді. Олар секіргішті көтергеннен кейін, қатардағы екінші жұп ойнаушылары өз секіргіштерін жерге қойып, бірінші секіргіш арқылы секіреді және де бағанағындай өз қатарын аяқ шеңіне дейін жүгіріп кері қайтады, өз орнына дейін бүкіл секіргіштерді секіріп өтеді, орнына тұрған соң өз секіргішін көтеріп, оны тартады. Дәл осылай қалған жұптар жасайды.

Секіргіштерді секіріп жүгіруді бірінші бітірген құрама жеңімпаз атанады.

Дереккөздер
-----------

1. Қазақ халқының сал-дәстүрлері кітабы, Атамұра 2011ж.

2. ↑ Мұрағатталған 2 ақпанның 2014 жылы.
**Қадыр Әбдірәсілов** (1938-1984), кенші, Социалистік Еңбек Ері (1976). Қарқаралының түлегі. 1958-1971 ж. «Ленинкөмір» тресінің №19 шахтасыңда машинистің көмекшісі, көмір комбайнының машинисі болды. 1971-1984 ж. «Наклонная» шахтасында көмір комбайнының машинисі, тазалау забойының кен жұмысшысы, «Киров» шахтасының тазалау забойында кен жұмысшыларының бригадирі. 9-шы бесжылдықтың тапсырмаларын және көмір өндіру жөніңдегі социалистік міңдеттемелерді орындауда жоғары техникалық-экономикалық көрсеткіштерге жетті. КОКП 25-съезінің, Қазақстан Компартиясы 15-съезінің делегаты, 10-сайланған Қазақ КСР Жоғарғы Кеңесі Президиумының мүшесі. 2-рет Ленин орденімен, медальдармен марапатталған. «Шахтер даңқы» белгісінің толық иегері. 1988 ж. Әбдірәсілов құрметіне Қарағандыда бүкілодақтық шахмат турнирі өткізілді.

Дереккөздер
-----------

1. ↑  "Қазақстан": Ұлттық энциклопедия/Бас редактор Ә. Нысанбаев – Алматы "Қазақ энциклопедиясы" Бас редакциясы, 1998 ISBN 5-89800-123-9

*Бұл жаңа мақаланың бастамасы. Бұл мақаланы толықтырып, дамыту арқылы, Уикипедияға көмектесуіңізді сұраймыз.*
**Сәтсіздіктен қашу мотиві** - адамның кез келген жағдайда сәтсіздікке ұшырамауға ұмтылуы,әсіресе оның жасаған еңбектері мен нәтижесін басқа адамдар бағалап қабылдағанша кез келген жағдайда адамның сәтсіздіктен құтылуға тырысуы. Сәтсіздіктен қашу мотиві түрткісіне бой алдырған адам сол үшін өзінің бастапқы толық не белгілі мөлшерде бастартуға дейін барады. Сәтсіздіктен қашу мотиві үлгерімі нашар балаллардың тапсырма орындамау себебін түсіндірмегенде жиі байқалады.

Дереккөздер
-----------

Психология: Энциклопедиялық сөздік./ Бас ред. Б. Ө. Жақып — Алматы: «Қазақ энциклопедиясы», 2011 ISBN 9965-893-71-3
**Қадыржан Қабдошұлы Дәмитов**  - 1959 жылы 16 желтоқсанда Өскемен қаласында туған.

Әкесі - Дәмитов Қабдош (1923-1968) , ҰОС қатысқан, ҚазКСР ЖооМин ЖОО басқармасы бастығы болып жұмыс істеген.

Алматы халық шаруашылығы институтын (1982) инженер-экономист мамандығы бойынша; Мәскеу қаржы институтының аспиратурасын (1984) бітірген.

Экономика ғылымдарының кандидаты (1984). Кандидаттық диссертациясының тақырыбы: «МикроЭВМ пайдалану арқылы өнеркәсіп енімдері өндірісі шығындарын есептеуді
автоматтандыру».
1982 жылдан - «Одақ өнеркәсіпжүйе» ББАЖ ҒЗИ қазақ бөлімшесінің инженері. 1984 жылдан - Алматы халық шаруашылығы институтының аға инженері, зерттеуші -тәжірибешісі; Мәскеу қаржы институтының оқытушы- тәжірибешісі, аспиранты. 1988 жылдан - Алматы халық
шаруашылығы институтының оқытушысы; Қазақстан ҒА Экономика институтының ғылыми қызметкері. 1990 жылдан - «КАТОН экспорт-импорт» фирмасының (ГФР) Қазақстан бойынша өкілетті екілі. 1991 жылдан - «Alem Bank Kazakhstan» жетекші экономисі, бас экономисі, сектор меңгерушісі, басқарма бастығының орынбасары, басқарма төрағасының орынбасары, бірінші орынбасары. 1994 жылдан - ҚР Ұлттық банкі төрағасының орынбасары. 1997 жылдан - ҚР экономика және сауда вице-министрі. 1997 жылдың қазанынан - ҚР Премьер-министрінің кеңешісі. 1998 жылдан - ҚР Ұлттық банкінің төрағасы. 1999 жылдан - ҚР Президентінің кеңесшісі. 2000 жылдан «ABN АМRО Банк Қазақстан» ААҚ басқармасы төрағасының орынбасары. 2004 жылдан - «Өскемен титан-магний комбинаты» АҚ президентінің кеңесшісі, Директорлар кеңесінің мүшесі. 2007 жылдан - «Ертіс» әлеуметтік-кәсіпкерлік корпорация» ҰК» АҚ басқармасының төрағасы. 2009 жылдың ақпанынан - «Альянс банк» АҚ басқармасы төрағасының кеңесшісі.

2009 жылдың мамырынан бері - «Қазақстан қор биржасы» АҚ президенті.

«Қазақстанның халық жинақ банкі» ЖАҚ қадағалау кеңесінің төрағасы (1997-1999).

ҚР Қаржыгерлер қауымдастығы төрағасының м.а. (2002-2003). «АВN АМRО КаспийМұнайГаз»ҒӨФ АҚ Директорлар кеңесінің (2000 жылдан), «ӨТМК» АҚ Директорлар кеңесінің (2004-2007), «Қазақстанның халық жинақ банкі» АҚ Директорлар кеңесінің (2005-2007), «Қазына» ТДҚ» АҚ Директорлар кеңесінің (2006-2007) мүшесі.

Марапаттары
-----------

«Ерен еңбегі үшін» медалімен марапатталған.

Үй жағдайы
----------

Үйленген. Жұбайы - Дәмитова Тыным Сейдахметқызы.

Дереккөздер
-----------

1. ↑  Қазақстан Республикасында кімнің кім екені - 2011. 2 томдық анықтамалық. Алматы, 2011 ІSВN 978-601-278-473-2
**Қадырберді хан** – 1419 жылдан бастап билік еткен Алтын Орда ханы, Тоқтамыстың ұлдарының бірі. Тоқтамыстың талқандалғанынан кейінгі таққа таластың қатысушыларының бірі. 1419 жылы литов кнәзі Витовттың қолдауымен таққа отырды. Осы жолда ол беклербек Едігенің қолшоқпары Дервиш ханды өлтірді. Кейбір деректерде Қадырбердіні Едігеге қарсы шыққан өзінің үлкен ұлы Hұр ад-Дин дейді. Едіге Қырымға қашып кетеді. Онда ол қырымдық Тоқа Темірліктерден шыққан Бек Суфиді хан етеді. Хан мен Едігенің аты жазылған теңгелер соғыла бастайды. Алайда Бек Суфиді Қадырбердінің қолы тас-талқан етті. Сонда да Бек Суфи Қырымның жекеленген аймақтарына хижраның 825 жылына (1422 ж.) дейін үстемдігін жүргізген. Едіге Оралдағы иеліктерінде бой тасалауға мәжбүр болды. Хижраның 822 жылы (1420) Едіге Қардырбердінің қолынан қаза болды. Қадырберді де шамамен сол уақытта Қырымда қайтыс болады. Алайда деректерде Қадырберді мен Едігенің өлімі жайлы мәліметтер қарама-қайшылыққа толы. Әл Айнидің хабарлауынша Қадырберді шайқаста қаза болса, ал Едіге жараққаттан қайтыс болған.

Тағы қараңыз
------------

|  |  |  |  |
| --- | --- | --- | --- |
| 

| Бұл үлгіні қарау Бұл үлгіні талқылау Бұл үлгіні өңдеуАлтын Орда хандары |
| --- |
|  |
| 
Бату хан • Сартақ хан • Ұлақшы хан • Берке хан • Меңгу Темір хан • Туда Меңгу хан • Төле Бұқа хан • Тоқта хан • Өзбек хан • Тыныбек хан • Жәнібек хан • Бердібек хан • Құлпа хан • Наурыз хан • Құзыр хан • Темір Қожа хан • Ордамәлік хан • Келдібек хан • Мұрад хан • Мір Болат хан • Әзіз Шейх хан • Абдулла хан • Мұхаммед Бұлақ хан • Ұрыс хан • Шеркес хан • Қағанбек хан • Арабшах хан • Тоқтамыс хан • Құйыршық хан • Темірқұтылық хан • Шәдібек хан • Болат хан • Темір хан • Жәлеләддин хан • Керімберді хан • Кепек хан • Шөкре хан • Жаппарберді хан • Дервиш хан • Қадырберді хан • Қажы Мұхаммед хан • Ұлық Мұхаммед хан • Барақ хан • |

 |
**Қадырбаева Айсұлу**— 1950 жылы 2 қарашада Орал (қазіргі Батыс Қазақстан) облысы, Қаратөбе ауданы, Қоекөл деген жерде дүниеге келген. Қаратөбе орта мектебін бітірген соң, 1968— 1972 жылдары Абай атындағы ҚазПИ-де оқып, қазақ тілі мен әдебиетінің мүғалімі мамандығын алады .

1972—1984 жылдары "Жазушы" баспасында корректор, кіші редактор, редактор, 1984—1990 жж. Қазақ радиосының редакторы, оның Орал облысындағы меншікті тілшісі, 1990—1993 жылдары Халықаралық "Қазақ тілі" қоғамы Орал облыстық бөлімшесінің төрағасы болып жұмыс істейді. 1993 жылдан бері шығармашылық қызметпен айналысады.

Дереккөздер
-----------

1. ↑  "Қазақстан баспагерлері мен полиграфистері. Анықтамалық", Алматы,"Білім" баспасы, 2005 жыл - 576 бет. ISBN 9965-09-134-X
**Сәтімбек Төлешев** (1920, Шу ауданы Жамбыл қаласы – 1977, Алматы) – 2-дүниежүзілік соғыс ардагері, баспагер. Әке мен шешеден ерте айырылып, Саратов қаласындағы балалар үйінде тәрбиеленді. Семей жұмысшылар ф-тін (1937), Алматы пулеметшілер уч-щесін (1939) бітірген.2-дүниежүзілік соғыс кезінде Алматыда құрылған 391-атқыштар дивизиясындағы рота командирі ретінде Холм қаласын азат ету жолында күресті. Кейін батальонды басқарып, 1-гвардиялық әуе-десанттары құрамасында әр түрлі майдандарда шайқасты. Бірнеше рет жау тылына десант болып түседі. Польшадағы партизандар құрамасының штаб бастығы болды. Чехословакия мен Польшаны фашист басқыншыларынан босатуға белсене қатынасып, ерліктің үлгісін көрсетеді. 1945 ж. наурыз айында кеңес Армиясының сапына қайта қосылады. 1949 ж. Төлешевтің отбасы Иванов қаласынан Алматыға оралды. Ол әуелі бірінші, содан кейін екінші баспахананың директоры болды. Алматы «Кітап» ф-сының іргесін қаласып, оның директоры болады. Өмірінің соңғы кездерінде Республика баспа кәсіпорнының Бас директоры қызметін атқарды. Қазақстан баспа өндірісін өркендетуге елеулі үлес қосты. 
Төлешев Жауынгерлік Қызыл Ту, І және ІІ дәрежелі Отан соғысы, Қызыл Жұлдыз, Отан соғысының бірінші дәрежелі партизаны ордендерімен, КСРО медальдарымен, бейбіт еңбек майдандарында Еңбек Қызыл Ту орденімен марапатталды. 1964 ж. ол поляк халқының ең жоғ. ордені – Виртути Милитари күміс кресіне ие болды. Шығыс халықтарының өкілі ретінде мұндай жоғары награданы тұңғыш алған болды. Қазақстанның еңбек сіңірген мәдениет қызметкері атағы берілді.
*К. Рыспаев*

Сілтемелер
----------

1. ↑  Тараз энциклопедиясы